Roman Pavljutšenko

200pxRoman Pavöjutšenko (2007) 80px Pronks  2008  jalgpall
pisi|Roman Pavljutšenko (2011)
Roman Anatoljevitš Pavljutšenko (vene keeles Роман Анатольевич Павлюченко, sündis 15. detsembril 1981 Stavropolis) on Venemaa jalgpallur, ründaja.

Pavljutšenko alustas oma karjääri Stavropoli Dinamos 1999. 2000 siirdus ta Volgogradi Rotorisse. Spartakit esindas Pavljutšenko alates 2003. Ta võitis selle klubiga Venemaa karika 2003 ja oli liiga parim väravalööja 2006. Kokku lõi Pavljutšenko Spartakis 75 väravat 141 mängus. Ta lahkus sealt 2008 Tottenham Hotspurisse. Seal langes ta 2011 esirivistusest välja. Ta mängis üksnes aeg-ajalt ja vahetusmängijana, kuigi tema löödud väravate arv mänguminuti kohta oli suurem meeskonna teistest ründajatest. Vähese mängupraktika tõttu lahkus ta 2012. aasta algul Tottenhamist Moskva Lokomotiivi.

 Koondisekärjäär 

Venemaa rahvuskoondises debüteeris Pavljutšenko 2003. Esimese värava koondises lõi ta 8. oktoobril 2005 Moskvas 2006. aasta MM-i valikturniiril Luksemburgi jalgpallikoondise vastu. Esimest korda lõi ta ühes koondisemängus 2 väravat 17. oktoobril 2007 Moskvas 2008. aasta EM-i valikturniiril Inglismaa jalgpallikoondise vastu ja pärast kaotusseisu jäämist võitis Venemaa 2:1. Esimest korda lõi ta ühes koondisemängus 3 väravat 4. juunil 2011 Peterburis 2012. aasta EM-valikturniiril Armeenia jalgpallikoondise vastu ja pärast kaotusseisu jäämist võitis Venemaa 3:1.

2006. aasta MM-valikturniiril jagas Venemaa Slovakkia jalgpallikoondisega Portugali jalgpallikoondise järel ja Eesti jalgpallikoondise ees teist-kolmandat kohta, aga märksa halvema väravate vahe tõttu jäi kolmandaks ja langes välja.

Ühel korral on Pavljutšenko osalenud suurvõistlusel. See oli 2008. aasta EM, kui Venemaa võitis kindlalt valikgrupi. Finaalturniiril Austrias oli ta kõigis Venemaa kohtumistes algrivistuses. Avakohtumises Hispaania jalgpallikoondise vastu lõi David Villa kolm väravat. 86. minutil suutis Pavljutšenko lüüa auvärava, aga mängu võitis Hispaania 4:1. Teises kohtumises Kreeka jalgpallikoondise vastu võitis Venemaa 1:0 ja Pavljutšenko valiti kohtumise parimaks mängijaks, kuigi ta väravat ei löönud. Kolmandas mängus Rootsi jalgpallikoondise vastu, mis pidi otsustama, kumb neist kahest Hispaania järel edasi pääseb, lõi Pavljutšenko 24. minutil avavärava ja Venemaa võitis 2:0. Viimasel minutil vahetati Pavljutšenko välja. Veerandfinaalis Hollandi jalgpallikoondise vastu lõi Pavljutšenko 56. minutil avavärava. Normaalaja lõpus Ruud van Nistelrooy viigistas, aga lisaajal võitis Venemaa 3:1. 115. minutil vahetati Pavljutšenko välja. Poolfinaali Hispaania vastu kaotas Venemaa 0:3 ja Pavljutšenko mängis terve kohtumise. Pavljutšenko valiti turniiri sümboolsesse koondisse.

2010. aasta MM-valikturniiril tuli Venemaa Saksamaa jalgpallikoondise järel ja Soome jalgpallikoondise ees teiseks ning pääses väljalangemismängule Sloveenia jalgpallikoondise vastu. Venemaa võitis kodus 2:1, aga kaotas võõrsil 0:1. Finaalturniirile pääses Sloveenia tänu võõrsil löödud väravale. Sel valikturniiril oli Pavljutšenko 5 väravaga Venemaa resultatiivseim.

Koondisekarjääri lõpetas 2013. aastal.

 Klubid 

 Aasta Klubid  Mänge  Väravaid 1999–2000  Stavropoli Dinamo  31  1  2000–2002  Volgogradi Rotor  66  14  2003–2008  Moskva Spartak  141  75 2008–2012  Tottenham Hotspur FC  78  21 2012–2015  Moskva Lokomotiiv  71  15 2015–2016  Krasnodari Kuban  10  2 2016–2017  Jekaterinburgi Ural  21  4 2017  Moskva Ararat  12  9

 Väravad rahvuskoondises 

Jrk. nr  Kuupäev  Koht  Koondis   Tulemus  Mäng1. 8. oktoober 2005  Moskva   Luksemburg 5:1  2006. aasta MM-valikmäng2.  22. august 2007  Moskva   Poola 2:2  sõprusmäng3. 17. oktoober 2007  Moskva   Inglismaa 2:1  2008. aasta EM-valikmäng4. 17. oktoober 2007  Moskva   Inglismaa 2:1  2008. aasta EM-valikmäng5.  28. mai 2008  Burghausen   Serbia  2:1  sõprusmäng6.  3. juuni 2008  Burghausen  Leedu  4:1  sõprusmäng7.  10. juuni 2008  Innsbruck   Hispaania  1:4  2008. aasta EM-alagrupimäng8.  18. juuni 2008  Innsbruck   Rootsi  2:0  2008. aasta EM-alagrupimäng9.  21. juuni 2008  Basel  Holland  3:1  2008. aasta EM-veerandfinaal10.  10. september 2008  Moskva   Wales  2:1  2010. aasta MM-i kvalifikatsioon11.  28. märts 2009  Moskva   Aserbaidžaan  2:0  2010. aasta MM-i kvalifikatsioon12.  12. august 2009  Moskva   Argentina  2:3  sõprusmäng13.  5. september 2009  Peterburi   Liechtenstein  3:0  2010. aasta MM-i kvalifikatsioon14.  5. september 2009  Peterburi   Liechtenstein  3:0  2010. aasta MM-i kvalifikatsioon15.  9. september 2009  Cardiff  Wales  3:1  2010. aasta MM-i kvalifikatsioon

 Isiklikku 

Roman Pavljutšenko on 188 cm pikk ja kaalub 78 kg.

Pavljutšenko on abielus. Tema naise nimi on Larissa ja tütre nimi on Kristina.

Pavljutšenko on valitud Ühtse Venemaa nimekirjas Stavropoli linnanõukogu saadikuks, aga kuna ta töötab välismaal, siis ei saa ta tavaliselt nõukogu istungitest osa võtta.

 Välislingid 

 Roman Pavljutšenko Moskova Spartaki kodulehel 
 Roman Pavljutšenko Venemaa jalgpalliliiga kodulehel vene keeles
 Roman Pavljutšenko Venemaa jalgpalliliidu kodulehel 
 Roman Pavljutšenko Football Database'i kodulehel 
 Roman Pavljutšenko Euroopa 2008. aasta jalgpalli meistrivõistluste veebisaidil

Kategooria:Venemaa jalgpallurid
Kategooria:Moskva Spartaki jalgpallurid‎
Kategooria:Tottenham Hotspur FC mängijad
Kategooria:Moskva Lokomotivi mängijad
Kategooria:Premier League'i mängijad
Kategooria:Sündinud 1981